“እናንተ ምን አለባችሁ? ቀልዱ ግዴለም፤” ብለው አዛውንቷ አጉተመተሙ። ጎበዝ የሆነ ሆኖ ነገ ጫጫታው ካለፈ በኋላ በብዙ ቂም ተቆጣጥረን እንዳንገናኝ እያሰብን ብንጫጫ ጥሩ ነው። ዝም ተብሎ ‹ጊዜ ያመጣው ነው፣ ሒደቱ የፈጠረው ነው ወይም አንዳንድ አንጫጮችና ጫጫተኞች አዋክበውን ነው› ማለት ነገ አይሠራም። በማስተዋል እንጫጫ፤” ከማለቱ፣ ‹‹ኧረ እባካችሁ ምንድነው የምታወሩት? የጫጫታ ሕጉ አንድ ነው፡፡ እሱም መንጫጫት ነው. . .›› ብሎ መጨረሻ ወንበር ከተቀመጡት ወጣቶች አንዱ አቋረጠው። ጫጫታ ሕግ አለው? የለውም? በሚል ሙግት ታክሲዋ በጫጫታ አበደች። መደማመጥ ጠፍቶ መንጫጫት ሥጋ መንፈሳችንን ቃኘው። ጫጫታና ጫጫተኞች በነገሡበት ዘመን እኮ ተደራድረን ልናድር? ያድርግልና!